ผมเคยไปส่องกล้องมาแล้ว บอกกระเพาะอาหารอักเสบ กินยาแล้วแต่ก็ไม่ดีขึ้น อาการมี แน่นท้อง เหมือนมีลมในท้องมากเกินไป หายใจไม่สุด กินข้าวปกติดีแต่จะแน่นเป็นบางเวลา ไม่มีอาการเเสบร้อนกลางอก ผมกังวลว่าจะเป็นมะเร็งกระเพาะอาหารมาก เป็นไปได้ไหมครับตอนที่ส่องกล้องผิดพลาด
สวัสดีค่ะ อาการแน่นท้อง อาจเกิดจาก-ท้องอืดจากมีลมหรือน้ำในช่องท้อง-กระเพาะอาหารอักเสบหรือมีแผลในกระเพาะอาหาร-ลำไส้อักเสบ-ลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลม-เนื้องอกในกระเพาะอาหารหรือหลอดอาหารโดยการส่องกล้องส่วนใหญ่จะทำโดยแพทย์ผู้เชี่ยวชาญด้านนี้โดยตรง โอกาสการส่องผิดพลาดมีน้อยมากๆหากยังมีอาการเป็นมากอยู่ ควรกลับไปพบแพทย์ที่ดูแลเพื่อตรวจหาสาเหตุเพิ่มเติม ถ้ามีอาการแน่นท้องมาก ไม่ถ่าย ไม่ผายลม คลื่นไส้ หรือกินได้น้อย น้ำหนักตัวลดลงเร็ว ถ่ายดำ ควรรีบไปการดูแลตัวเองเบื้องต้นหลีกเลี่ยงการรับประทานอาหารมื้อใหญ่ๆ ไม่กินแล้วนอนลงทันที ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี